Paterna aprova els pressupostos més socials i sostenibles per a 2020
23/12/2019

# Paterna aprova els pressupostos més socials i sostenibles per a 2020

[![Paterna aprova els pressupostos més socials i sostenibles per a 2020](/images/noticias/2019/12/pleno-diciembre-gr.jpg)](/images/noticias/2019/12/pleno-diciembre-gr.jpg)

23.12.2019

L'Ajuntament de Paterna ha aprovat aquest matí en ple extraordinari els comptes municipals de l'exercici 2020 que ascendeixen a 63 milions d'euros

L'Ajuntament de Paterna ha aprovat hui en ple extraordinari els seus pressupostos municipals per a l'exercici 2020, que ascendeixen a 63 milions d'euros i que permetran a l'Executiu socialista continuar convertint a Paterna en una ciutat sostenible, integrada, intel·ligent i amb major dinamisme econòmic i creació d'ocupació.  
  
Durant la seua intervenció, el regidor d'Hisenda, Roberto Usina, ha defensat que “els comptes municipals confeccionats per l'equip de govern donen prioritat a la neteja, la seguretat, l'educació i la cultura convertint així als pressupostos en els més socials i sostenibles”.  
  
En aquest sentit, també ha destacat la importància de les inversions destinades a millorar les instal·lacions esportives i els convenis amb les diferents àrees empresarials.  
  
Usina també ha recordat que els pressupostos municipals s'incrementaran en 4,6 milions d'euros amb les inversions financerament sostenibles que ja estan en marxa i s'adjudicaran en 2020 com són la xarxa càmeres de seguretat, la nova Llar del Jubilats de Campament, la pista d'atletisme, la nova protectora d'animals, la urbanització dels pàrquings de Ramón Ramia Querol o el depòsit de vehicles, projectes que contribuiran a millorar la qualitat de vida de tots els paterners i paterneres.  
  
Finalment, el regidor ha indicat que els comptes també inclouen inversions de projectes importants com el Pla Actua o el projecte Guardian, cofinançats amb fons europeus, per a fer de Paterna una ciutat sostenible, intel·ligent i integrada.